23/06/2020 | Administración LocalMunicipal
Santiago de Compostela
Tesourería. Sección de Xestión
Aprobación definitiva modificación ordenanzas de ingresos públicos expediente 2020/01

I) Segundo o disposto no artigo 17.3 do texto refundido da lei reguladora das facendas locais, aprobado polo Real decreto lexislativo 2/2004, do 5 de marzo(TRFL), o Pleno do Concello de Santiago de Compostela, na sesión celebrada o 24 de abril de 2020, adoptou o acordo de aprobación provisional do expediente 2020/01 de modificación das ordenanzas de ingresos públicos. Durante o prazo de exposición ao público non se presentaron reclamacións contra o acordo de aprobación provisional do expediente 2020/01, polo que se entende definitivamente aprobado. II) Aos efectos previstos no artigo 17.4 do TRFL publícase o texto definitivo dos apartados das ordenanzas modificadas, que entrarán en vigor o día seguinte da publicación no Boletín Oficial da Provincia da aprobación definitiva e do texto definitivo dos apartados dos artigos modificados, que se transcriben no apartado III. De conformidade co establecido no artigo 19.1 do TRFL e nos artigos 10, 25 e 46 da Lei 29/1998, de 13 de xullo, reguladora da xurisdicción contencioso-administrativa, os interesados poderán interpoñer o recurso contencioso-administrativo contra o devandito acordo ante o Tribunal Superior de Xustiza de Galicia no prazo de dous meses contados a partir do día seguinte ao da publicación deste anuncio, sen prexuizo de calquera outro recurso que os interesados estimen procedente interpoñer. III) Texto definitivo dos apartados dos artigos modificados das seguintes ordenanzas: No suposto de declaración dalgún dos estados previstos no artigo 116 da Constitución Española e regulados na Lei orgánica 4/1981, do 1 de xullo, dos estados de alarma, excepción e sitio, habilítase á Xunta de Goberno Local a adaptar o calendario fiscal co fin de facilitar o pago das obrigas tributarias á cidadanía. No suposto de declaración dalgún dos estados previstos no artigo 116 da Constitución Española e regulados na Lei orgánica 4/1981, do 1 de xullo, dos estados de alarma, excepción e sitio, habilítase á Xunta de Goberno Local a modificar a data límite para acollerse ao sistema especial de pago e para modificar as datas de abono mediante domiciliación das cotas tributarias fraccionadas mediante o sistema especial de pago, regulado no artigo 26 desta ordenanza.5.- Non se concederán aprazamentos ou fraccionamentos: a) En período voluntario nos seguintes supostos: a.1.- Para autoliquidacións ou liquidacións que foran fraccionadas conforme ao disposto na ordenanza reguladora do tributo ou ingreso público en cuestión, ou cando se tivera concedido un aprazamentos ou fraccionamentos previo dos previstos con carácter xenérico pola Administración Municipal. a.2.- Para recibos acollidos ao sistema de pago especial. a.3.- Para débedas de importe inferior a 150 euros. a.4.- Para débedas de vencemento periódico e notificación colectiva de importe superior a 150 euros para as que non este habilitado o sistema especial de pago a.5.- Para débedas suspendidas cando recaera sentencia firme en contra. a.6.- Para débedas por sancións derivadas de infraccións en materia de tráfico. b) En período executivo nos seguintes supostos: b.1.- Cando o conxunto das débedas incluídas no expediente executivo teñan un importe inferior a 150 euros b.2.-Cando se trate de recibos ou liquidacións incluídos nun anterior expediente de aprazamento e/ou fraccionamento de débeda o cal, fose obxecto de denegación ou, no caso de ter sido concedido, resultase incumprido por falta de pagamento. b.3.-Para débedas suspendidas cando recaera sentencia firme en contra. b.4.-Cando no procedemento executivo se teña notificado o acto administrativo polo que se acorda o alleamento dos bens embargados.6.- A vista da situación financeira do obrigado ao pago e atendidas as circunstancias sociais, económicas e financeiras de cada momento, corresponde acordar á Concellería delegada de Facenda a determinación do prazo máximo en aprazamentos e o número de prazos máximos en fraccionamentos que poidan ser concedidos en función do importe da débeda afectada. Con carácter xeral o aprazamento ou o fraccionamento concederase por un período máximo de 12, 18, ou 24 meses, a contar desde a data na que se aprobe a súa concesión, conforme as cantidades, períodos e vencementos seguintes: a.- Débedas superiores a 150,00 euros ata 3.000,00 euros: fraccionaranse liquidándose un 25% ao contado e seis períodos bimensuais por un 12,5% mais os intereses. O aprazamento concederase por un máximo de 12 meses. b.- Débedas superiores a 3.000,00 euros ata 6.000,00 euros: fraccionaranse liquidándose un 25% ao contado e seis períodos trimestrais por un 12,5% mais os intereses. O aprazamento concederase por un máximo de 18 meses. c.- Débedas superiores a 6.000,00 euros, e casos cualificados e excepcionais: á Concellería delegada de Facenda poderá fixar períodos de concesión distintos dos anteriores en razón da contía, sen que o período poida exceder de dous anos. g.- ocupación do dominio público local con mesas, cadeiras, tribunas, quioscos de hostalería e outros elementos análogos con finalidade lucrativa PB terá o valor fixo de 18,030363 € S é a superficie en metros cadrados de utilización ou aproveitamento FCA é 1 FCH é 1,5 no caso de ocupacións anuais e 1 no caso de ocupacións temporais Cota mínima: 60,10€ g bis.- nos supostos nos que con motivo da declaración dalgún dos estados previstos no artigo 116 da Constitución Española e regulados na Lei orgánica 4/1981, do 1 de xullo, dos estados de alarma, se limitase a ocupación do dominio público e a liberdade de circulación de persoas, a tarifa básica (PB) regulada no artigo 6.2. g reducirase proporcionalmente aos días que dure a limitación da ocupación. Santiago de Compostela, 18 de xuño de 2020 A CONCELLEIRA DE ECONOMÍA, FACENDA, PERSOAL, CONTRATACIÓN E MODERNIZACIÓN DA ADMINISTRACIÓN LOCAL Marta Abal Rodríguez